 **ОБЩИНА ДУЛОВО, ОБЛАСТ СИЛИСТРА**

7650 гр. Дулово, ул. „Васил Левски” №18, тел: 0864/2-30-00, факс: 0864/2-30-20, e-mail: **dulovokmet@abv.bg**, http//dulovo.bg

 ДО

 ОБЩИНСКИ СЪВЕТ

 гр. ДУЛОВО

ДОКЛАДНА ЗАПИСКА

от

 инж. Невхис Лютфи Мустафа - Кмет на Община Дулово

 **ОТНОСНО:** Прекратяване на съсобственост по плана за регулация на село Прохлада.

Уважаеми дами и господа общински съветници,

 Подадено е Заявление с вх. №П-3326/14.03.2024г. в деловодството на Община Дулово от Асен Нечев Радев, с което е изразено намерение за прекратяване съсобствеността върху УПИ ХVI-129 (шестнадесети с планоснимачен номер сто двадесет и девет), кв.6 (квартал шести) по регулационния план на село Прохлада, с обща площ от 1400 кв. м., от които 245 кв. м. (двеста четиридесет и пет) са общинска собственост, находящ се в урбанизирана територия, предназначен за ниско жилищно строителство-частично застроен.

Изготвена е пазарна оценка на общинската част от имота с площ от 245 кв. м. /двеста четиридесет и пет квадратни метра/, съгласно изискванията на чл.41, ал.2 от Закона за общинската собственост.

Предвид изложеното и на основание чл. 21, ал.1 т.8 от ЗМСМА, чл.36 ал. 1 т.2 от Закон за общинската собственост, във връзка с чл. 33 от Закона за собствеността предлагам Общински съвет Дулово да вземе следното

 **РЕШЕНИЕ :**

 I. **Да** **се прекрати съсобствеността** чрез продажба на общинската част от 245 кв. м. от УПИ ХVI-129 (шестнадесети с планоснимачен номер сто двадесет и девети), кв.6 (квартал шести) по регулационния план на село Прохлада, с обща площ от 1400 кв. м., урбанизирана територия, с НТП – за ниско етажно жилищно строителство, при съседи: УПИ XV-129,улица, УПИ XVII-130 и им.218, имотът е описан в АЧОС №1707/11.07.2019г., вписан в Служба по вписванията с вх. рег. №936/12.07.2019г., акт №31, том 4 , данъчна оценка в размер на 558,60 лв. (петстотин и петдесет лева и шестдесет стотинки) и пазарна цена в размер на 1248,60 лв. (хиляда двеста четиридесет и осем лева и четиридесет стотинки) на съсобственика Асен Нечев Радев от с. Прохлада.

II.На основание чл.41, ал.2 от Закона за общинската собственост приема пазарната цена на общинската част от имота, описан в т. I

III. Възлага на Кмета на Община Дулово да издаде заповед и сключи договор за покупко – продажба за общинската част от имота.

IV. Настоящото решение да бъде изпратено на Кмета на Община Дулово и Областният управител на Област Силистра в 7-дневен срок от приемането му.

**С уважение,**

**Кмет на Община Дулово**

 **инж. Невхис Лютфи Мустафа**

**Съгласувал:**

**Тансер Бейти – зам.-кмет на Община Дулово**

 *Изготвил:*

 *Нехат Нури– юрисконсулт*